kulupu utala Wane (toki Inli: Wagner Group) li kulupu utala lon ma Lusi. taso, ma Lusi li lawa ala e ona. jan Ekeni Pikosin li pali e kulupu ni li lawa e ona. tenpo pini la, jan ni li jan pona tawa jan Wasimi Pusin.
tan tenpo sike nanpa 2014 la, ona li utala lon ma Ukawina, lon ma Sulija. kulupu ni li jo e ilo utala mute.
sona la jan Ekeni Pikosin li jan lawa pi kulupu utala Wane. tenpo suli la ona li weka e sona ni. taso, tenpo sike nanpa 2022 la ona li toki e ni: "mi ken awen e ni: jan li ken awen e ma ona. ni la, mi pilin pona". tenpo sike nanpa 2023 la, jan Pikosin li utala e jan lawa pi ma Losi. tan ona li ni: jan utala pi ma Losi li utala e jan utala pi kulupu Wane. ni la, jan utala pi kulupu Wane li tawa tan ma Ukawina lon ma tomo Loto-na-Tonu.